Številka: 477-395/2017/134

Datum: 3. 6. 2021

Republika Slovenija, Ministrstvo za javno upravo, Tržaška cesta 21, Ljubljana, skladno z 51. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 16. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**JAVNO ZBIRANJE PONUDB ZA PRODAJO NEPREMIČNIN V K. O. 1515 - METLIKA**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje so naslednji sklopi nepremičnin:

1. **SKLOP**

|  |  |  |  |
| --- | --- | --- | --- |
| ID ZNAK | Izmera (do celote) | Dejanska raba | Delež RS, ki je predmet prodaje |
| Parcela 1515 1688/3 | **432,00 m2** | **nepozidano stavbno zemljišče** | **1/1** |
| Parcela 1515 1636/3 | **2.812,00 m2** | **nepozidano stavbno zemljišče** | **1/1** |
| Parcela 1515 1688/9 | **134,00 m2** | **nepozidano stavbno zemljišče** | **1/1** |
| Parcela 1515 1688/2 | **555,00 m2** | **nepozidano stavbno zemljišče** | **1/1** |

Nepremičnine I. sklopa, ki se prodajajo skupaj kot celota, so po namenski rabi stavbna zemljišča in se nahajajo v Občini Metlika.

Nepremičnine so ZK urejene, nahajajo se na območju predkupne pravice Občine Metlika.

Parc. št. 1688/9, 1636/3 in 1688/3, vse k. o. 1515-Metlika so obremenjene s služnostjo za dostop,

izgradnjo, vzdrževanje, obratovanje, nadzor in obnovo kolesarskega poligona, v korist in na ime služnostnega upravičenca Občina Metlika.

Parc. št. 1636/3, 1688/9, obe 1515-Metlika sta obremenjeni s služnostno pravico izgradnje, obratovanja, vzdrževanja, nadzora in obnove vodovodnega omrežja, v korist in na ime služnostnega upravičenca Občine Metlika.

Na sliki je razvidna lokacija nepremičnin, ki so predmet prodaje.

1. **SKLOP**

|  |  |  |  |
| --- | --- | --- | --- |
| ID ZNAK | Izmera (do celote) | Dejanska raba | Delež RS, ki je predmet prodaje |
| Parcela 1515 1633/6 | **346,00 m2** | **nepozidano stavbno zemljišče** | **1/1** |
| Parcela 1515 1634/1 | **697,00 m2** | **nepozidano stavbno zemljišče** | **1/1** |
| Parcela 1515 1635/7 | **918,00 m2** | **nepozidano stavbno zemljišče** | **1/1** |
| Parcela 1515 1694/3 | **2.262,00 m2** | **nepozidano stavbno zemljišče** | **1/1** |

Nepremičnine II. sklopa, ki se prodajajo skupaj kot celota, so po namenski rabi stavbna zemljišča in se nahajajo v Občini Metlika.

Nepremičnine so ZK urejene, nahajajo se na območju predkupne pravice Občine Metlika.

Vse nepremičnine so obremenjene s služnostno pravico izgradnje, obratovanja, vzdrževanja, nadzora in obnove vodovodnega omrežja, v korist in na ime služnostnega upravičenca Občine Metlika.

Na sliki je razvidna lokacija nepremičnin, ki so predmet prodaje.

1. **SKLOP**

|  |  |  |  |
| --- | --- | --- | --- |
| ID ZNAK | Izmera (do celote) | Dejanska raba | Delež RS, ki je predmet prodaje |
| Parcela 1515 1627 | **709,00 m2** | **nepozidano stavbno zemljišče** | **1/1** |
| Parcela 1515 1630/3 | **3.511,00 m2** | **nepozidano stavbno zemljišče** | **1/1** |
| Parcela 1515 1633/4 | **26,00 m2** | **nepozidano stavbno zemljišče** | **1/1** |
| Parcela 1515 1635/5 | **10.363,00 m2** | **nepozidano stavbno zemljišče** | **1/1** |

Nepremičnine III. sklopa, ki se prodajajo skupaj kot celota, so po namenski rabi stavbna zemljišča in se nahajajo v Občini Metlika.

Nepremičnine so ZK urejene, nahajajo se na območju predkupne pravice Občine Metlika.

Parc. št. 1630/3, 1633/4 in 1635/5, vse k. o. 1515-Metlika so obremenjene s služnostno pravico izgradnje, obratovanja, vzdrževanja, nadzora in obnove vodovodnega omrežja, v korist in na ime služnostnega upravičenca Občine Metlika.

Na parc. št. 1630/3, k. o. 1515-Metlika po podatkih GURS stoji stavba z id. št. stavbe 79, del 1 – pomožni kmetijski del stavbe, ki je bila zgrajena leta 1988.

Na sliki je razvidna lokacija nepremičnin, ki so predmet prodaje.

1. **SKLOP**

|  |  |  |  |
| --- | --- | --- | --- |
| ID ZNAK | Izmera (do celote) | Dejanska raba | Delež RS, ki je predmet prodaje |
| Parcela 1515 1694/4 | **235,00 m2** | **nepozidano stavbno zemljišče** | **1/1** |
| Parcela 1515 1636/4 | **6.544,00 m2** | **nepozidano stavbno zemljišče** | **1/1** |
| Parcela 1515 1688/7 | **44,00 m2** | **nepozidano stavbno zemljišče** | **1/1** |

Nepremičnine IV. sklopa, ki se prodajajo skupaj kot celota, so po namenski rabi stavbna zemljišča in se nahajajo v Občini Metlika.

Nepremičnine so ZK urejene, nahajajo se na območju predkupne pravice Občine Metlika.

Vse nepremičnine so obremenjene s služnostno pravico izgradnje, obratovanja, vzdrževanja, nadzora in obnove vodovodnega omrežja, v korist in na ime služnostnega upravičenca Občine Metlika.

Na sliki je razvidna lokacija nepremičnin, ki so predmet prodaje.

**3. Komisija, cenilec in izjava skladno z določilom 51/7 členom ZSPDSLS-1**

Postopek javnega zbiranja ponudb bo izvedla komisija Ministrstva za javno upravo v sestavi:

* Metka Smrdel , podsekretarka – predsednica
* Ana Pavlič, višja svetovalka – članica
* Marija Petek, podsekretarka – članica
* Tanja Bašelj, sekretarka – nadomestna članica.

Zaradi nepredvidljivih dogodkov se lahko sestava komisije spremeni, o čemer bodo zainteresirani kupci obveščeni.

Za sklope nepremičnin, ki so predmet prodaje, je oceno vrednosti opravila Breda Zorko, mag. prava in managementa nepremičnin, sodna cenilka gradbene stroke in nepremičnin splošno.

Ponudniki morajo najkasneje pred sklenitvijo pravnega posla podati izjavo o nepovezanosti s člani komisije in cenilcem v smislu, kot ga določa 51/7 člen ZSPDSLS-1, ki kot povezane osebe šteje:

* fizično osebo, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
* fizično osebo, ki je s članom komisije ali cenilcem v odnosu skrbništva ali posvojenca oziroma posvojitelja,
* pravno osebo, v kapitalu katere ima član komisije ali cenilec delež večji od 50 odstotkov in
* drugo osebo, s katerimi je glede na znane okoliščine ali na kakršnem koli pravnem temelju povezana s članom komisije ali cenilcem, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca.

V kolikor se sestava komisije zaradi nepredvidenih okoliščin na dan odpiranja ponudb spremeni, poda komisija odločitev o izpolnjevanju pogojev za udeležbo v postopku ter najugodnejšemu ponudniku, po prejemu nove izjave najugodnejšega ponudnika ter po potrebi preostalih sodelujočih.

**4. Vrsta pravnega posla in sklenitev pogodbe**

Prodaja posameznih sklopov nepremičnin. Pogodba mora biti sklenjena v roku 15 dni po pozivu organizatorja javnega zbiranja ponudb. V kolikor pogodba ni sklenjena v danem roku, se varščina zadrži, organizator javnega zbiranja ponudb pa odstopi od sklenitve posla.

**5. Najnižja ponudbena cena**

Ponudbena cena za:

**I. sklop nepremičnin**, ki zajema parc. št. 1688/3, 1636/3, 1688/9 in 1688/2, vse k. o. 1515-Meltika, mora biti **najmanj 19.272,00 EUR.**

**II. sklop nepremičnin,** ki zajema parc. št. 1633/6, 1634/1, 1635/7 in 1694/3, vse k. o. 1515-Metlika, mora biti najmanj **20.693,00 EUR.**

**III. sklop nepremičnin**, ki zajema parc. št. 1627, 1630/3, 1633/4 in 1635/5, vse k. o. 1515-Metlika, mora biti najmanj **71.585,00 EUR.**

**IV. sklop nepremičnin,** ki zajema parc. št. 1694/4, 1636/4, 1688/7, vse k. o. 1515-Metlika, mora biti najmanj **33.433,00 EUR.**

Najugodnejši ponudnik na ponujeno ceno plača še 22 % davek na dodano vrednost.

Ponudba se odda na obrazcu z vsebino iz priloge 1 te objave.

**6. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu, varščina pa se zadrži kot pogodbena kazen.

**7. Sklenitev pogodbe**

V kolikor bo v roku prispelo več enakih ponudb za posamezni sklop nepremičnin, bo organizirano dodatno pisno pogajanje o ceni.

Pogodba bo sklenjena s tistim ponudnikom, ki bo za posamezni sklop nepremičnin ponudil najvišjo odkupno ceno, v kolikor Občina Metlika ne bo uveljavljala predkupne pravice.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnine bodo prodane po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmere površin, niti za njihov namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**8. Višina varščine**

Varščina za predmet prodaje **znaša:**

**I. sklop nepremičnin**, ki zajema parc. št. 1688/3, 1636/3, 1688/9 in 1688/2, vse k. o. 1515-Meltika, **2.000,00 EUR.**

**II. sklop nepremičnin,** ki zajema parc. št. 1633/6, 1634/1, 1635/7 in 1694/3, vse k. o. 1515-Metlika, **2.100,00 EUR.**

**III. sklop nepremičnin**, ki zajema parc. št. 1627, 1630/3, 1633/4 in 1635/5, vse k. o. 1515-Metlika, **7.200 EUR.**

**IV. sklop nepremičnin,** ki zajema parc. št. 1694/4, 1636/4, 1688/7, vse k. o. 1515-Metlika, **3.400,00 EUR.**

Varščina **mora biti na računu Republike Slovenije** **najkasneje do dne 28. 6. 2021 do 24:00** ure, kar pomeni, da je **potrebno plačilo izvesti najkasneje do dne 28. 6. 2021 do 13.00 ure.** Nakazilo se izvede na račun št. 01100-6300109972, sklic na številko 18 31305-7200013-15341607, z navedbo namena nakazila: JZP 477-395/2017.

Uspelemu ponudniku se bo vplačana varščina vštela v kupnino, ostalim pa bo brezobrestno vrnjena v roku 30 dni po izboru najugodnejšega ponudnika.

Če najugodnejši ponudnik ne sklene pogodbe ali ne plača kupnine, se mu varščina zadrži.

Kdor vplača varščino, vendar v danem roku ne odda ponudbe, se mu varščina zadrži.

**9. Podrobnejši pogoji javnega zbiranja ponudb**

Na javnem zbiranju ponudb lahko sodelujejo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin. Pri javnem zbiranju ponudb kot ponudniki ne morejo sodelovati cenilec in člani komisije ter z njimi povezane osebe v smislu 51/7 člena ZSPDSLS-1.

Ponudniki pošljejo dokumentacijo priporočeno po pošti oziroma dokumentacijo prinesejo osebno v zaprti pisemski ovojnici z navedbo »JZP 477-395/2017 – NE ODPIRAJ« **najkasneje do 29. 6. 2021 do 15.00 ure** na naslov: Ministrstvo za javno upravo, Tržaška cesta 21, Ljubljana. **Kot popolna dokumentacija se šteje:**

1. izpolnjen, lastnoročno podpisan obrazec, ki je priloga 1 te objave
2. potrdilo o plačani varščini ter
3. kopijo osebnega dokumenta (potni list ali osebno izkaznico) – velja za fizične osebe in s.p.-je.

Če je dokumentacija oddana priporočeno po pošti, se šteje, da je pravočasna, če na naslov organizatorja javnega zbiranja ponudb prispela **do 29. 6. 2021 do 15.00 ure.**

**Ponudbe, predložene po izteku roka bodo izločene iz postopka**.

Odpiranje ponudb BO javno in bo potekalo na Ministrstvu za javno upravo, Tržaška cesta 21, 1000 Ljubljana, v sejni sobi v IV. nadstropju, in sicer:

**dne 1. 7. 2021 s pričetkom ob 10.00 uri.**

***V kolikor zaradi razglašene epidemije, izvajanja priporočil Vlade Republike Slovenije, v zvezi s preprečevanjem širjenja COVID-19, javno odpiranje ponudb na predvideni lokaciji ne bo mogoče izvesti, se bo javno odpiranje ponudb izvedlo preko aplikacije MS TEAMS. Za ponudnike udeležba pri odpiranju ponudb ni obvezna. V kolikor želi ponudnik pri odpiranju ponudb sodelovati, pa mora z namenom, da se mu zagotovi vstop v stavbo oziroma da se ga lahko na željen e-naslov povabi k sodelovanju na MS TEAMS, na e-naslov:*** [***gp.mju@gov.si***](mailto:gp.mju@gov.si)***, posredovati obvestilo (naslov zadeve: »Odpiranje ponudb v zadevi št. 477-395/2017 – prijava udeležbe«). Obvestilo – prijava udeležbe mora ponudnik posredovati najkasneje do roka za oddajo ponudbe, torej do 1. 6. 2021 do 15.00 ure.***

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem zbiranju ponudb.

Ponudniki, ki ne bodo izpolnjevali pogojev iz te točke, bodo po sklepu komisije, ki bo vodila javno zbiranje ponudb, izločeni iz postopka.

**10. Ogled**

Za dodatne informacije v zvezi s predmetom javnega zbiranja ponudb se obrnite na Marijo Petek, telefon 01 478 8334, e-pošta: [marija.petek@gov.si](mailto:marija.petek@gov.si).

**11. Obvestilo posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

**12. Opozorilo**

Organizator lahko do sklenitve pravnega posla, postopek javnega zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**Po pooblastilu št. 1004-113/2015/64 z dne 15. 4. 2021:**

**Maja Pogačar**

**generalna direktorica**

**Direktorata za stvarno premoženje**